**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**Γραφείο Καινοτομίας, Επιχειρηματικότητας**

**και Μεταφοράς Τεχνολογίας ΕΛΚΕ ΓΠΑ**

Ιερά Οδός 75, 118 55, Αθήνα

Πληροφορίες: Αφροδίτη Αναγνώστη

Tηλ.: 210 5294768

Διεύθυνση ηλεκτρονικού ταχυδρομείου:

[*innovinagri@aua.gr*](mailto:innovinagri@aua.gr)

**Δελτίο Τύπου**

**Αθήνα, 29/9/2021**

**Με επιτυχία πραγματοποιήθηκαν τα εγκαίνια της Agri Innovation expo**

**στο Γεωπονικό Πανεπιστήμιο Αθηνών**

Στο επίκεντρο της καινοτομίας βρέθηκαν την **Τρίτη 28 Σεπτεμβρίου 2021, πάνω από 400 επισκέπτες της 1ηςΈκθεσης Έρευνας, Καινοτομίας & Μεταφοράς Τεχνολογίας του Γεωπονικού Πανεπιστημίου Αθηνών,** τηρώντας αυστηρά όλα τα υγειονομικά πρωτόκολλα. Τα εγκαίνια της έκθεσης πραγματοποιήθηκαν **στον καταπράσινο υπαίθριο χώρο του Γεωργικού Μουσείου του Γεωπονικού Πανεπιστημίου Αθηνών, όπου περισσότερα από 30 καινοτόμα προϊόντα και υπηρεσίες παρουσιάστηκαν από τις ερευνητικές ομάδες του πανεπιστημίου.**

**Γιορτάζοντας τα 100 + 1 χρόνια από την ίδρυσή του**, το πανεπιστήμιο άνοιξε τις πύλες του σε επιστήμονες, αγρότες, φοιτητές, επιχειρηματίες, επενδυτές, καθώς και εκπροσώπους του πολιτικού κόσμου. **Χαιρετισμό στα εγκαίνια της έκθεσης απηύθυνε ο Υπουργός Αγροτικής Ανάπτυξης & Τροφίμων κ. Σπήλιος Λιβανός, ο Πρύτανης του Γεωπονικού Πανεπιστημίου Αθηνών κ. Σπυρίδων Κίντζιος, ο Αντιπρύτανης του Γεωπονικού Πανεπιστημίου Αθηνών κ. Σταύρος Ζωγραφάκης, καθώς και ο τέως Υπουργός Αγροτικής Ανάπτυξης & Τροφίμων κ. Σταύρος Αραχωβίτης.**

Αν επιθυμείτε να γνωρίσετε από κοντά τα καινοτόμα προϊόντα και τις υπηρεσίες του Γεωπονικού Πανεπιστημίου Αθηνών και να ενημερωθείτε γύρω από τις πρόσφατες εξελίξεις στις επιστήμες της γεωπονίας και της αγροδιατροφής, **μπορείτε να επισκεφθείτε την Agri Innovation expo μέχρι και τις 30 Σεπτεμβρίου 2021.**

**Είσοδος ελεύθερη.**

Βρείτε περισσότερες πληροφορίες για την έκθεση και τις παράλληλες δράσεις της [εδώ](https://agrinnovation.aua.gr/).

[Facebook](https://www.facebook.com/AgriculturalUniversityofAthens)